RAM ทุ่ม 750 ลบ. สร้าง “รพ.ราม 3” ขนาด 210 เตียง คาดเปิดบริการปี 67
RAM ทุ่มงบ 750 ลบ. สร้าง “โรงพยาบาลราม 3” เขตสาทร ขนาด 210 เตียง คาดโครงการแล้วเสร็จและเปิดให้บริการในปี 67
RAM ทุ่มงบ 750 ลบ. สร้าง “โรงพยาบาลราม 3” เขตสาทร ขนาด 210 เตียง คาดโครงการแล้วเสร็จและเปิดให้บริการในปี 67
22 ก.ค. 2564

บริษัท โรงพยาบาลรามคำแหง จำกัด (มหาชน) หรือ RAM แจ้งตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการ วันที่ 22 ก.ค.2564 มีมติให้ลงทุนในโครงการ “โรงพยาบาลราม 3” เพื่อประกอบกิจการโรงพยาบาล ขนาด 210 เตียง ตั้งอยู่ที่ถนนนราธิวาสราชนครินทร์ แขวงทุ่งมหาเมฆ เขตสาทร กรุงเทพมหานคร ด้วยงบประมาณลงทุนประมาณ 750 ล้านบาท ประกอบด้วย อาคารและสิ่งปลูกสร้าง 550 ล้านบาท, อุปกรณ์และอื่น ๆ 200 ล้านบาท มีสัญญาเช่าที่ดินราชพัสดุ โดยมหาวิทยาลยัเทคโนโลยีราชมงคลกรุงเทพ 30 ปี ตั้งอยู่บยพื้นที่ 1 ไร่ 3 งาน 86.75 ตาราวา คาดโครงการแล้วเสร็จและเปิดดำเนินการการในปี 67
ทั้งนี้โรงพยาบาลมีมีสิทธิ์ในการใช้ที่ดิน 30 ปี และอีก 30 ปีในการเป็นผู้มีสิทธิ์อันดับแรกที่จะได้รับการพิจารณาต่อสัญญา โดยสัญญาเช่า 30 ปี มีมูลค่า 52 ล้านบาท และค่าเช่ารายเดือน 3.2 ล้านต่อปี ปรับอัตราเช่าทุกๆ 5 ปี ตามความเหมาะสม
สำหรับการลงทุนดังล่าวเพื่อขยายธุรกิจโรงพยาบาล และคาดว่าในอนาคตธุรกิจโรงพยาบาลในประเทศไทยจะมีอนาคตที่ดี เนื่องจากไทยมีชื่อเสียงที่ดีและราคายุติธรรมในการรักษาพยาบาล รวมทั้งคาดว่าธุรกิจนี้จะให้ผลตอบแทนประมาณ 10% ซึ่งมากกว่าอัตราดอกเบี้ยในตลาด ขณะที่เงินลงทุนมาจากกระแสเงินและเงินกู้สถาบันการเงิน